**Tu ești împlinirea vieții mele**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ești împlinirea vieții mele

Parcă ai dorit să mă găsești,

Mă căutai sub stropi de ploaie,

Mă urmăreai și în nopți celești,

Mocnea-n tine o vâlvătaie.

Mi s-a întâmplat adeseori

Să îți simt dorința în priviri,

Ca poftele născute în zori

Să ajungă tandre ispitiri.

Îmi farmeci serile stelare

C-o mireasmă bine aleasă,

Cu dor de-a mea îmbrățișare,

Iubita mea, dulcea mireasă.

Tu ai gustul fructului pe rod,

Arome vii în miezul nopții,

Sărut după sărut reînnod,

Mă las conștient în voia sorții.

Se derulează-n minte filmul,

Iubirea nu vrea să ne-nșele,

Ne-am urmat în taină visul,

Ești împlinirea vieții mele.

Autor: Gabriel Stănciulescu